Bizdukas
54°48′2″ š. pl. 24°41′25″ r. ilg.﻿ / ﻿54.80056°š. pl. 24.69028°r. ilg.﻿ / 54.80056; 24.69028 Bizdukas arba Bezdukas – ežeras Lietuvoje, Elektrėnų savivaldybėje, 2 km į šiaurę nuo Elektrėnų. Ežero ilgis iš šiaurės rytų į pietvakarius – 0,17 km, plotis – iki 0,14 km. Altitudė 91,9 m. Krantai žemi, plačiai užpelkėję ir gausiai apaugę krūmynais ir medžiais. Aplinkui auga miškelis. Pelkės vakaruose prateka Pakriokšnio upelis link Elektrėnų marių. Ežeras labai užžėlęs vandens augalija, baigiantis užakti.